
Delavnice za oblikovanje programov za doseganje podnebne nevtralnosti mest

****Cilje evropskega zelenega dogovora – zmanjšati emisije za 55 % do leta 2030 in postati prva podnebno nevtralna celina do leta 2050 – bo mogoče doseči le s sodelovanjem in vključitvijo mest, ki bodo v prvi vrsti uskladila prizadevanja.

Mnoga evropska mesta že opravljajo fantastično delo v smeri podnebne nevtralnosti. Številna mesta so se zavezala zmanjšati emisije toplogrednih plinov. Vendar je le [peščica mest](http://pmis.ijs.si/sl/misija-za-podnebno-nevtralna-in-pametna-mesta/) doslej sprejela cilj podnebne nevtralnosti do leta 2030.

28. aprila 2022 je EU Komisija objavila izbor 100 mest, med katerimi so iz Slovenije: [MO Ljubljana](https://www.ljubljana.si/sl/), [MO Velenje](https://www.velenje.si/) in [MO Kranj](https://www.kranj.si/). Predviden načrt aktivnosti bo potekal po naslednjih korakih:

* ustanovitev skupin za preoblikovanje mest,
* razvoj in priprava akcijskega načrta,
* oblikovanje partnerske skupine,
* oblikovanje javno zasebnih partnerstev,
* vključitev »Nature Based Solution« principa,
* izobraževanje javnosti,
* vključevanje javnosti.

Izvajanje programa podnebno nevtralnih mest bomo v okviru operacije SRIP PMiS obdelali **v nizu delavnic**. **Druga delavnica** bo potekala 4. 10. 2022, v [Velenju](https://www.google.si/maps/place/Velenje+Vila+Bianca/@46.3570029,15.1122011,52m/data=!3m1!1e3!4m5!3m4!1s0x476566d7ad6a0a79:0xa9b7339a06ef4b04!8m2!3d46.357148!4d15.112221?hl=sl) in bo povezala relevantne deležnike, naslovila potrebe mest in opredelila vlogo ministrstev. Namenjena je najširši javnosti.